মোনিকা বেলুচ্চি

মোনিকা বেল্লুচ্চি ([Monica Anna Maria Bellucci; উচ্চারণঃ মোনিকা আন্না মারিয়া বেল্লুচ্চি] ত্রুটি: {{Lang-xx}}: text has italic markup (সাহায্য); জন্মঃ ৩০ সেপ্টেম্বর ১৯৬৪) হলেন একজন ইতালীয় অভিনেত্রী এবং ফ্যাশন মডেল। মোনিকা বেলুচ্চির জন্ম ইতালির সিত্তা দি কাসতেল্লো, উমব্রিয়াতে। তার মা মারিয়া গিসতিনেল্লি একজন চিত্রশিল্পী ও বাবা লুইগি বেলুচ্চি একটি ট্রাকিং কম্পানির স্বত্তাধিকারী ছিলেন। ১৬ বছর বয়সে লিসিও ক্লাস্সিকোতে যোগদানের সময় বেলুচ্চি মডেলিং শুরু করেন। বেলুচ্চি তার পেশাজীবন একজন আইনজীবী হিসেবে শুরু করতে চেয়েছিলেন, এজন্য তিনি পেরুজা বিশ্ববিদ্যালয়ে আইন বিষয়ে পড়াশোনা শুরু করেন। আর বিশ্ববিদ্যালয়ের বেতনাদি পরিশোধ করার জন্য তিনি মডেলিং করতেন, কিন্তু আইন পড়াটাই ছিলো তার সবসময়ের ধ্যানজ্ঞান। তিনি অনর্গল ইংরেজি, ফরাসী ও ইতালীয় ভাষায় কথা বলতে পারেন; এবং দক্ষতার সাথে স্পেনীয় ভাষায় কথা বলতে পারেন। দ্য প্যাশন অফ দ্য খ্রাইস্ট চলচ্চিত্রের ম্যারি ম্যাগদালিন চরিত্রে অভিনয়ের সময় তিনি এই ভাষাগুলোর সাথে সাথে আরামিক ভাষায়ও সংলাপ বলেছেন। বেলুচ্চি অভিনেতা ভিনসেন্ট কাসল-এর সাথে বিবাহিত, এবং তার সাথে অনেক চলচ্চিত্রে বেলুচ্চি অভিনয় করেছেন। তাদের ডেভা (জন্ম: ১২ সেপ্টেম্বর, ২০০৪) নামের একটি কন্যা সন্তান রয়েছে। ২০০৪ সালে, যখন তিনি গর্ভবতী ছিলেন, তখন তিনি ইতালীয় ম্যাগাজিন ভ্যানিটি ফেয়ার-এ নগ্ন ভঙ্গিমায় উপস্থাপিত হন। ইতালির একটি আইন মোতাবেক শুক্রাণু দান, সমকামিতা এবং যৌনতা ও প্রজনন সংক্রান্ত অনেক রক্ষণশীল ধারণার বিরোধিতা করে প্রতিবাদস্বরূপ এটি তিনি করেন। চলচ্চিত্রে চরিত্রের প্রয়োজনে নগ্ন হবার ব্যাপারে তার স্বাচ্ছন্দ্য নিয়ে জিজ্ঞেস করা হলে তিনি বলেন, "নগ্নতা নিয়ে আমার স্বাচ্ছন্দ্যের একটি কারণ এই যে আমি ইউরোপীয়, এবং আমার শরীরের সাথে আমার সম্পর্ক অনেক ভালো।...নগ্নতাকে ভয় পাবার কী আছে? নগ্নতা একটি বিশুদ্ধ ব্যাপার, তা না হলে মিকেলাঞ্জেলো বা রাফায়েলোর মতো শিল্পীরা নগ্নতা নিয়ে এত আগ্রহী ছিলেন কেন? নগ্নতা যেন ম্যাজিকের মতো।" ১৯৮৮ সালে বেলুচ্চি ইউরোপের ফ্যাশন কেন্দ্র মিলান শহরে যান, এবং সেখানে এলিট মডেল ম্যানেজমেন্টের সাথে যুক্ত হন। ১৯৮৯ সালে মডেল হিসেবে তিনি প্যারিস ও আটলান্টিক পেরিয়ে নিউ ইয়র্কেও জনপ্রিয় হয়ে ওঠেন। তিনি ডলসে এন্ড গ্যাব্বানা ও ফরাসি এলে ম্যাগাজিনে নানা ভঙ্গিমায় উপস্থিত হন। "Monica Bellucci: Biography"। MSN। ২০০৮-০৫-০৭ তারিখে মূল থেকে আর্কাইভ করা। সংগ্রহের তারিখ 2008-01-23।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Monica Bellucci Biography (1969?–)"। Filmreference.com। সংগ্রহের তারিখ 2007-09-08।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Corliss, Richard (2003-03-10)। "It's Monica Mania"। Time Magazine। ২০০৯-০৪-২৮ তারিখে মূল থেকে আর্কাইভ করা। সংগ্রহের তারিখ 2007-05-26।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) Owen, Richard (2005-06-04)। "Actresses fight Pope over fertility"। The Times। ২০১১-১০-১০ তারিখে মূল থেকে আর্কাইভ করা। সংগ্রহের তারিখ 2007-05-30।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) "Monica Bellucci gets intimate with EW.com"। EW.com (ইংরেজি ভাষায়)। সংগ্রহের তারিখ ২০২০-০৪-২২।  উইকিমিডিয়া কমন্সে মোনিকা বেলুচ্চি সংক্রান্ত মিডিয়া রয়েছে। উইকিউক্তিতে মোনিকা বেলুচ্চি সম্পর্কিত উক্তির সংকলন রয়েছে। ইন্টারনেট মুভি ডেটাবেজে মোনিকা বেলুচ্চি (ইংরেজি) টার্নার ক্লাসিক মুভিজ ডেটাবেজে মোনিকা বেলুচ্চি (ইংরেজি) বিএফআই চলচ্চিত্র এবং টিভি ডেটাবেজে মোনিকা বেলুচ্চি মোনিকা বেলুচ্চি - ফ্যাশন মডেল ডিরেক্টরি অলমুভিতে মোনিকা বেলুচ্চি মোনিকা বেলুচ্চি — রটেন টম্যাটোস